PRITARTA

Vilniaus rajono savivaldybės tarybos

2018 m. kovo 30 d.

sprendimu Nr. T3-68

**VILNIAUS R. MARIJAMPOLIO VAIKŲ LOPŠELIS - DARŽELIS**

**DIREKTORĖS IRENOS TAMOŠEVIČIENĖS**

**2017 METŲ VEIKLOS ATASKAITA**

2018-03-07

Marijampolis

1. **LOPŠELIO – DARŽELIO PRISTATYMAS**

Ikimokyklinio ugdymo įstaigos oficialusis pavadinimas – Vilniaus r. Marijampolio

vaikų lopšelis - darželis, trumpasis pavadinimas – Marijampolio lopšelis – darželis (toliau – lopšelis – darželis). Lopšelis – darželis įregistruotas Juridinių asmenų registre, kodas 191851442.

 Lopšelis – darželis įsteigtas 1986 m. lapkričio 3 d. Vilniaus rajono Migūnų tarybinio

ūkio direktoriaus įsakymu Nr.36.

Teisinė forma – biudžetinė įstaiga.

Savininkas – Vilniaus rajono savivaldybė, kodas 111104987, LT – 09318 Rinktinės g.

50, Vilnius.

Savininko teises ir pareigas įgyvendinanti institucija – Vilniaus rajono savivaldybės

taryba.

Buveinė – Liepų g. 17, Marijampolio k., Marijampolio sen., LT – 13025 Vilniaus r.

El. pašto adresas: marijampoliold@gmail.com ir irena62@gmail.com.

Grupė – ikimokyklinio ugdymo mokykla.

Pagrindinė paskirtis – ikimokyklinio ir priešmokyklinio amžiaus vaikų ugdymas.

Mokymo kalba – lietuvių, lenkų kalba.

Mokymo forma – dieninė.

Lopšelį – darželį lanko vaikai iš Marijampolio kaimo ir iš kitų Marijampolio seniūnijai priklausančių gyvenviečių. Tiek vietos bendruomenė, tiek įstaigą lankantys vaikai yra iš mišrių šeimų.

Atsižvelgus į bendruomenės poreikius sudarytos sąlygos ugdytis tautinių mažumų (lenkų) ugdomąja kalba, siekiama padėti vaikui perimti lenkų tautos kultūros vertybes, papročius, tradicijas, jas puoselėti ir kartu kurti šiuolaikinę įstaigos bendruomenę, atvirą kitoms kultūroms.

Vilniaus r. Marijampolio vaikų lopšelis – darželis ugdymo procesą organizuoja vadovaujantis įstaigos sukurta ir patvirtinta ikimokyklinio ugdymo programa „ Mes – gamtos vaikai“, „Bendrąja priešmokyklinio ugdymo programa“, priešmokyklinio ugdymo standartais.

Švenčiamos tradicinės šventės, organizuojamos akcijos, talkos su kaimo bendruomene („Derliaus šventė“, Vasario16-oji, Užgavėnės, Kaziuko mugė, Velykos, projektai: „Žemė – mūsų namai“, “ „Mes rūšiuojam“, „Vaikystė yra amžina“ ir kt.). Vykdoma ikimokyklinio ugdymo programa „Mes gamtos vaikai“, kurioje skiriamas dėmesys vaikų ekologiniam ugdymui. Visa tai skatina įstaigą būti patrauklia visuomenei, stiprina pedagogų komandą ir įstaigos bendruomenę.

1. **MOKYKLOS ORGANIZACINĖ STRUKTŪRA IR VALDYMAS**

**ĮSTAIGOS TARYBA**

(aukščiausia savivaldos institucija)

**DIREKTORIUS**

(atsako už visą įstaigos veiklą, veiklos rezultatus, atstovaują įstaigą visuomenėje)

**PEDAGOGŲ TARYBA**

(nuolat veikianti savivaldos institucija)

**DIREKTORIAUS PAVADUOTOJA UGDYMUI**

(organizuoja pedagoginio personalo veiklą visuminio vaikų ugdymo srityje, analizuoja ir vertina pedagoginį, švietimo politikos įgyvendinimą)

**DIREKTORIAUS PAVADUOTOJA ŪKIUI**

(užtikrina pastatų, patalpų ir tinkamą priežiūrą, vadovauja aptarnaujančio personalo darbuotojams, tvarko materialinių vertybių apskaitą, apsaugą, darbuotojų instruktavimą priešgaisrinės saugos klausimais )

**SEKRETORĖ**

(tvarko įstaigos dokumentaciją)

**SLAUGYTOJA**

(atsako už sanitarijos priemonių įgyvendinimą bei vaikų maitinimo organizavimą)

**ANKSTYVOJO, IKIMOKYKLINIO, PRIEŠMOKYKLINIO, MENINIO UGDYMO PEDAGOGAS, LOGOPEDAS**

(atsakingi už ugdymo programos vykdymą, pažangos ir pasiekimų vertinimą, tėvų informavimą ir švietimą, vaikų sveikatą ir gyvybę jų organizuotos veiklos metu)

**TECHNINIS PERSONALAS**

(atsako už patalpų švarą, vaikų saugumą ir sveikatą)

**TĖVŲ AKTYVAS**

(savivaldos veiklos ir auklėjimo klausimus)

**UGDYTINIŲ TĖVAI / GLOBĖJAI**

Direktorė – Irena Tamoševičienė, aukštasis universitetinis išsilavinimas, III vadybinė kategorija.

 Direktoriaus pavaduotoja ugdymui – Snežana Stefanovičienė, aukštasis neuniversitetinis išsilavinimas, III vadybinė kategorija**.**

Darbuotojai:

|  |  |  |  |
| --- | --- | --- | --- |
| Vadovai | Pedagogai | Pagalbos specialistai | Kiti darbuotojai |
| Skaičius | Etatai | Skaičius | Etatai | Skaičius | Etatai | Skaičius | Etatai |
| 2 | 1,5 | 7 | 6,9 | - | 0,5 | 12 | 12 |

1. **KVALIFIKACIJOS TOBULINIMAS**

2017 metais didelis dėmesys buvo skiriamas įstaigos personalo tobulinimui. Kvalifikacijai tobulinimui panaudota 914,39 eurų :

* 318.00 eurų – mokinio krepšelio lėšų;
* 163,59 eurai – savivaldybės biudžeto lėšų;
* 229,00 eurai – ugdymo lėšų;
* 203,80 eurų – 2 % paramos lėšų.

* 1. LOPŠELIO – DARŽELIO VADOVŲ KVALIFIKACIJOS TOBULINIMAS

|  |  |  |  |  |
| --- | --- | --- | --- | --- |
| Metai | Lopšelio – darželio direktoriaus kvalifikacijos tobulinimo dienų skaičius | Direktoriaus pavaduotojo/-ų ugdymui kvalifikacijos tobulinimo dienų skaičius | Vidutiniškai tenkančių kvalifikacijos tobulinimo dienų skaičius 1 vadovui | Pastabos |
| 2017 | 11 | 10 | 10,5 |  |

* 1. PEDAGOGŲ KVALIFIKACIJOS TOBULINIMAS

|  |  |  |  |  |
| --- | --- | --- | --- | --- |
| Metai | Pedagogų kvalifikacijai tobulinti skirta MK lėšų (Eur) | Pedagogų kvalifikacijai tobulinti panaudota MK lėšų (Eur)  | Pedagogų kvalifikacijai tobulinti panaudotų lėšų procentas (%)  | Pastabos |
| 2017 | 367 | 318 | 86,6 | Vidutiniškai vienam pedagogui teko 6,6 kvalifikacijos tobulinimo dienos.  |

1. **VAIKŲ (SKAIČIUS, KOMPLEKTAI)**

2017 metais Marijampolio vaikų lopšelį-darželį lankė – 70 vaikų.

Lopšelyje – darželyje vaikai ugdomi lietuvių ir lenkų kalbomis. Iš viso veikia 4 grupės:

* ankstyvojo amžiaus grupė lietuvių ugdomąja kalba - 16 vaikų.
* ikimokyklinio amžiaus grupė lietuvių ugdomąja kalba – 19 vaikų.
* priešmokyklinio amžiaus grupė lietuvių ugdomąja kalba – 20 vaikų.
* ikimokyklinio amžiaus grupė lenkų ugdomąja kalba - 15 vaikų.

4.1. SPECIALIŲJŲ UGDYMOSI POREIKIŲ TURINČIŲ VAIKŲ SKAIČIUS:

2017 m. ugdėsi vienas specialiųjų ugdymosi poreikių turintis vaikas, t. y. 1,43 procentai.

Nuo 2017 metų rugsėjo mėnesio 16 kalbos sutrikimų turintiems vaikams teikiama logopedo pagalba.

1. **LOPŠELIO - DARŽELIO VEIKLOS REZULTATAI**

Lopšelio – darželio veiklos rezultatai atsispindi įstaigos internetiniame puslapyje <http://www.darzelis.marijampolis.vilniausr.lm.lt>.

  Sukurta svetinga aplinka, sėkminga įvaizdžio politika, tradicijų puoselėjimas, sutelkta  bendruomenė, siekianti bendrų tikslų. Įstaiga atvira tėvams, kolegoms, studentams, kitiems svečiams. Jie visuomet laukiami grupėse, šventėse, parodose, sportinėse varžybose, konkursuose bei išvykose.

           Įstaiga turi savo tradicijas, kurias palaiko visa bendruomenė.

           Aktyvėja lopšelio-darželio tarybos dalyvavimas įstaigos veikloje.

|  |  |
| --- | --- |
| KONKURSAI, AKCIJOS, PARODOS | Laimėjimai |
| Ugdytinių piešinių parodos organizavimas kaimo bendruomenei **„Mano gimtoji šalelė“** | Padėkos raštas |
| Dalyvavimas ikimokyklinio ugdymo įstaigų projekte **„Kur Kaziukas, ten ir turgus“** | Padėkos raštas |
| Dalyvavimas respublikinėje ikimokyklinio ir priešmokyklinio amžiaus vaikų piešinių parodoje **„Papuoškime prijuostę tautiniais ornamentais“** | Padėka |
| Dalyvavimas Vilniaus rajono ikimokyklinio ugdymo įstaigų projekte **„Prevencinė veikla ikimokyklinėje įstaigoje“** | Padėka |
| Dalyvavimas rajono ikimokyklinių įstaigų projekte **„Velykų belaukiant“** | Padėka |
| Dalyvavimas Vilniaus miesto ir Vilniaus rajono edukaciniame renginyje **„Mažoj širdelėj - Lietuvai dainelė“** | Padėka |
| Dalyvavimas Velykinėje parodoje **„Gamtos atgimimas“** | Padėkos raštas |
| Vilniaus rajono ikimokyklinio ugdymo įstaigų konkursas **„Mano darželio pasaka“** | Diplomas III vieta. |
| „Europos sporto savaitės -2017“ projekto „**BEACITIVE – Judėk ZUMBA ritmu“ programos įgyvendinimas** | Padėka |
| Kartu su Vilniaus r. Marijampolio Meilės Lukšienės gimnazija t ilgalaikis projektas „**Vaikystė yra amžina**“  |  |
| Gamtosaugos projektai: “**Mes rūšiuojame**”. „**Mano žalioji palangė“** | Padėka |
| Dalyvavimas Marijampolio seniūnijos organizuojamoje **„Šeimos šventėje“** | Padėka |

**6. NEMOKAMAI MAITINAMŲ VAIKŲ SKAIČIUS:**

|  |  |  |
| --- | --- | --- |
| Nemokamai maitinamų vaikų skaičius | Nemokamai maitinamų vaikų procentas (%)  | Pastabos |
| 5 | 7,14 | 3 priešmokyklinio ugdymo vaikai gauna nemokamus pietūs;11 vaikų naudojasi 50 procentų lengvata, kas sudaro 15,71 procentą. |

**7. PRIEŠMOKYKLINIO UGDYMO VAIKŲ PAVĖŽĖJIMAS**

Vilniaus r. Marijampolio vaikų lopšelio – darželio priešmokyklinio amžiaus vaikų pavėžėjimą organizuoja Vilniaus r. Marijampolio Meilės Lukšienės gimnazijos pirkimų komisija.

|  |  |  |  |  |
| --- | --- | --- | --- | --- |
| Priešmokyklinio amžiaus vaikų , gyvenančių toliau kaip 3 km nuo įstaigos, skaičius | Priešmokyklinio amžiaus vaikų , gyvenančių toliau kaip 3 km nuo mokyklos, procentas (%) | Priešmokyklinio amžiaus vaikų , pavežamų geltonaisiais, mokykliniais autobusais, skaičius ir (%) |  Priešmokyklinio amžiaus vaikų, pavežamų kitu transportu, skaičius:1) spec. reisais,2) maršrutiniais autobusais,3) kitu transportu | Pastabos |
| 3 | 18,75 | 0 |  | 3 |  |  |  |

1. **LOPŠELIO – DARŽELIO FINANSAVIMAS, TURTAS, UGDYMO APLINKA**

Lopšelis – darželis finansuojamas iš Vilniaus rajono savivaldybės biudžeto lėšų ir Lietuvos Respublikos valstybės biudžeto specialiųjų tikslinių dotacijų mokinio krepšelio pagal asignavimą valdytojo patvirtintas programų sąmatas. Biudžetinių įstaigų pajamos programoms finansuoti, iš jų tėvų įnašai už maitinimą ir ugdymą.

|  |  |  |
| --- | --- | --- |
| Finansavimo šaltiniai | 2017 m.  Panaudota asignavimų | Pastabos |
|  |  |  |
| Savivaldybės lėšos  | 120 049,41 | Darbo užmokestis, socialinio draudimo įmokos, komunalinės paslaugos, mityba, kvalifikacijos kėlimas, prekių ir paslaugų naudojimas, ilgalaikio turto einamasis remontas. |
| Mokinio krepšelio lėšos | 78 574,05 |  darbo užmokestis,prekių ir paslaugų naudojimui:ugdymo priemonių įsigijimaskvalifikacijos kėlimas.vaikų pažintinė veikla. |
| Tėvų įnašai ( ugdymui) | 3209,90 | Ugdymo priemonės, paslaugų ir prekių įsigijimas |

 2017 m. įstaiga gavo 315,20 eurų paramą iš „Fundację Pomoc Polakom na Wschodzie“. Buvo nupirkta metodinė bei grožinė literatūra ir ugdomieji žaidimai grupei „Biedronki“.

 Iš Lenkijos Respublikos ambasados gauti 6 komplektai tautinių drabužių, kurių vertė 390,00 eurų.

 „Fundacja Wileńszczyzna“ padovanojo įstaigos vaikams metodinės literatūros, mokomųjų plakatų, kalėdines dovanėles mažiau pasiturinčioms šeimoms.

Racionaliai paskirstomi finansiniai ištekliai, ieškoma taupymo rezervų, rėmėjų. Pagal poreikį paskirstomos sutaupytos lėšos.

Įstaigos finansiniai ištekliai pakankami, tenkina būtinus įstaigos veiklos, vaikų ugdymo(si) poreikius.

1. **LOPŠELIO – DARŽELIO PARTNERYSTĖS RYŠIAI**

Lietuvos lenkų mokyklų mokytojų draugija „Macierz szkolna“;

Lenkijos Respublikos ambasada.

Vilniaus Edukologijos universitetu;

Vilniaus kolegija;

Vilniaus paslaugų verslo darbuotojų profesinio rengimo centru;

Vilniaus miesto Visuomenės sveikatos biuru

Vilniaus rajono PPT;

Vilniaus r. Marijampolio Meilės Lukšienės gimnazija;

Vilniaus r. Rudaminos Ferdinando Ruščico gimnazija;

Vilniaus rajono ikimokyklinėmis įstaigomis;

Vilniaus rajono Marijampolio seniūnija;

Vilniaus rajono Marijampolio ambulatorija;

Vilniaus rajono seniūnijos Marijampolio biblioteka.

Lopšelis-darželis palaiko ryšius su socialiniais partneriais daugiausia per veiklų ir projektų organizavimą. Įstaigos pedagogai tobulino savo kvalifikaciją. Pagrindiniai bendravimo ir bendradarbiavimo su socialiniais partneriais tikslai yra ugdomosios veiklos paįvairinimas ir švietimo kokybės gerinimas.

1. **VADOVO INDĖLIS TOBULINANT LOPŠELIO - DARŽELIO VEIKLĄ**

Koordinavau lopšelio-darželio Mokytojų tarybos veiklą. Vykdyti ir analizuoti veiklos rezultatai, vykdytos tėvų, pedagogų apklausos, nuolat tikrinta planavimo procedūra grupėse. Vykdyta veiklos stebėsena, atliktas vidaus įsivertinimas. Įsivertinimo rezultatai panaudojami įstaigos tikslų ir uždavinių numatymui bei ugdymo kokybės gerinimui, vaikų pažangos ir pasiekimų vertinimui.

Užtikrinant efektyvesnį įstaigos darbą bei valdymo procesą inicijavau lopšelio-darželio Darbo tvarkos taisyklių pakeitimą.

Skatinau lopšelio-darželio bendruomenę kurti ir įgyvendinti įstaigos politiką, tikslus, puoselėti kultūrines tradicijas.

Skatinau vaikų lopšelio-darželio bendruomenės narius teikti informaciją apie įstaigos kultūros savitumą rajoninėje spaudoje, internetiniame puslapyje. Tėvams sudarytos geros sąlygos bendrauti su lopšelio-darželio pedagogais bei specialistais tiesiogiai per Facebook socialinį tinklalapį. Teikiama prieinama, aiški, sisteminga informacija apie lopšelio-darželio darbo aspektus, švietimo politiką.

 Daug dėmesio skyriau vaikų darželio ugdomųjų aplinkų turtinimui, aprūpinimui naujomis ugdymo priemonėmis.

Skatinau, kad ugdytiniai dalyvautų rajono, šalies, tarptautiniuose konkursuose ir kituose renginiuose ir patirtų asmeninę sėkmę.

Atsižvelgdama į lopšelio-darželio personalo tobulintinas sritis, sudariau sąlygas ir skatinau pedagoginių ir nepedagoginių darbuotojų kvalifikacijos kėlimą bei pedagoginių darbuotojų persikvalifikavimą. 2017 m. vienas pedagogas baigė ikimokyklinio ir priešmokyklinio ugdymo modulio studijas, kitas pasirinko ikimokyklinio ir priešmokyklinio ugdymo modulio studijas.

Lopšelis-darželis dalyvauja Lietuvos žemės ūkio ir maisto produktų rinkos reguliavimo agentūros programose „Vaisiai jums“ ir „Pienas vaikams“.

Sutelkta aktyvi, siekianti bendrų tikslų lopšelio-darželio bendruomenė, kurioje vyrauja pagarbos santykiai. Lopšelio-darželio bendruomenė skyrė 2% pajamų mokesčio paramą ugdymo aplinkai gerinti.

1. **LOPŠELIO – DARŽELIO PROBLEMOS**

Lopšelis-darželis veikia neturėdamas leidimo-higienos paso. (Įstaigos patalpų būklė neatitinka higienos normų reikalavimų.)

Įstaigai būtina renovacija ir priestato statyba, norint sukurti saugią ir šiuolaikišką aplinką, sudaryti kokybiškas darbo sąlygos kabinetuose, grupėse, teikti papildomą ugdymą.

 Didėja skaičius vaikų nepatenkančių į ikimokyklinio ugdymo įstaigą.

Direktorė Irena Tamoševičienė

SUDERINTA

Vilniaus r. Marijampolio vaikų lopšelio-darželio

tarybos 2018 m. kovo 20 d.

posėdžio protokolu Nr. V2-1